อยากทราบว่าการที่คนเราฉีดยาคุม ใช้เพื่อการรักษารึประโยชน์อย่างอื่นคะ (ในกรณีที่ประจำเดือนมาไม่ปกติ)
สวัสดีค่ะ การฉีดยาคุมกำเนิด ชนิดที่ฉีดทุก 3 เดือน อาจฉีดเพื่อ- คุมกำเนิด โดยจะสามารถป้องกันการตั้งครรภ์ได้มากกว่า 99% รวมถึงใช้ในการคุมกำเนิดหลังคลอด- รักษาอาการก่อนการมีประจำเดือนมา รวมถึงอาการปวดท้องขณะมีประจำเดือน- รักษาภาวะเยื่อบุโพรงมดลูกเจริญผิดที่ รวมถึงช็อกโกแลตซีสต์ส่วนการมีประจำเดือนมาไม่ปกติ เช่น มีระยะห่างระหว่างรอบประจำเดือนที่นานกว่าปกติ เป็นต้น มักจะไม่ได้ถูกนำมาใช้รักษาค่ะแต่หากเป็นยาฉีดคุมกำเนิดชนิดที่ฉีดทุก 1 เดือน จะใช้ฉีดเพื่อคุมกำเนิด ช่วยรบรรเทาอาการก่อนการมีประจำเดือนมา รวมถึงอาการปวดท้องขณะมีประจำเดือน และช่วยทำให้ประจำเดือนมาสม่ำเสมอปกติได้ หากมีประจำเดือนมาไม่ปกติจากการที่รังไข่ทำงานไม่ปกติค่ะ